दो घंटे में बर्बाद हो गया लाखों लीटर पानी, 4 घंटे बंद रही पेयजल सप्लाई
हाईवे पर मुल्लाजी के नाले की पुलिया निर्माण के दौरान पाइप लाइन फूटी
भास्कर संवाददाता | हरदा
इंदौर-बैतूल नेशनल हाईवे 59-ए पर मुल्लाजी के नाले पर पुलिया निर्माण का काम चल रहा है। शनिवार दोपहर को निर्माण के लिए जेसीबी से खुदाई के दौरान पेयजल पाइपलाइन फूट गई। इसमें तेज दबाव के साथ पानी का फव्वारा छूटा। 2 घंटे तक पानी बहता रहा। इसमें लाखों लीटर पानी व्यर्थ बर्बाद हो गया। इस बीच 4 घंटे तक शहर की पेयजल आपूर्ति प्रभावित रही। इससे शहर को पानी सप्लाई करने वाली पेयजल टंकी में पानी नहीं पहुंच सका। जानकारी के मुताबिक हाईवे पर मुल्लाजी के नाले पर दो हिस्सों में पुलिया का निर्माण कराया जा रहा है। पहले हिस्से का काम पूरा होेने के बाद दूसरे हिस्से में निर्माण के लिए जेसीबी से खुदाई की। पाइप लाइन के अलावा टेलीफोन केबल भी क्षतिग्रस्त हो गई। नपा कर्मचारियों ने आनन-फानन में पेयजल पाइप लाइन दुरुस्त की।
पाइप लाइन फूटने से इस तरह तेज दबाव से निकला पानी का फव्वारा।
hin_Deva hin_Deva bho_Deva hin_Deva hin_Deva